tartuNLP/wikipedia-smugri-20251201 huggingface dataset:
Caen

Caen (prantsuse keele hääldus: [kɑ̃]) on linn Prantsusmaal, Calvadosi departemangu ja endise Alam-Normandia piirkonna keskus. Asub Orne'i jõe ääres umbes 10 km kaugusel La Manche'ist.
Teise maailmasõja ajal, suvel 1944 toimunud Caeni lahingus hävis suur osa linnast Briti lennuväe vaippommitamise tõttu. Linna lähedal toimus Normandia dessant. Aastatel 1948–1962 ehitati linn uuesti üles.
Linnas asub William Vallutaja ajast pärinev Caeni kindlus.
Linna jalgpalliklubi SM Caen mängib riigi kõrgliigas.
Sõpruslinnad.
Caenil on kaheksa sõpruslinna:
Brooklyn Nets

Brooklyn Nets (enne 2012. aastat New Jersey Nets) on Põhja-Ameerika korvpalliliiga NBA klubi. Meeskond mängib idakonverentsi Atlandi divisjonis ja peab oma kodumänge Barclays Centeris.
Ajalugu.
Klubi asutati 1967. aastal ning kuni NBA ja ABA liitumiseni 1976. aastal mängiti korvpalliliigas American Basketball Association. Hooaegadel 1973/74 ja 1975/76 tuli klubi New York Netsi nime all kahel korral ABA meistriks.
New Jersey Netsi nime all jõuti kahel korral NBA finaali, kuid 2001/02. hooajal jäädi 0 : 4 alla Los Angeles Lakersile ja aasta hiljem 2 : 4 San Antonio Spursile.
2012. aasta suvel valmis klubi uus kodusaal Barclays Center ja sinna kolides võeti kasutusele praegune nimi Brooklyn Nets.
Mansardkatus

Mansardkatus on murtud kaldpindadega katus. 
Sellise katusearhitektuuri traditsiooni arendas edasi renessansiajastul prantsuse arhitekt François Mansart, kelle järgi see katusetüüp ka nime sai. 
Mansardkatuse järgi on saanud nimetuse ka mansardkatuse alune mansardkorrus.
Ell Saviauk

Ell Saviauk (9. aprill 1934 Ahja – 4. september 2017) oli eesti pedagoog ja pianist. 
Ell Saviauk töötas Tallinna Muusikakeskkoolis. Aastail 1962–1964 oli ta ka Tallinna 22. Keskkooli muusikaklassi klaveriõpetaja.
1986. aastal sai ta Eesti NSV teenelise kultuuritegelase aunimetuse. 2010. aastal pälvis ta Bruno Luki nimelise klaveriõpetaja stipendiumi.
Isiklikku.
Tema abikaasa oli trompetist Uno Saviauk, nende poeg oli Teet Saviauk.
Rasmus Andreas Raide

Rasmus Andreas Raide (sündinud 22. augustil 1995 Tallinnas) on eesti pianist.
Õpingud.
Rasmus Andreas Raide alustas muusikaõpinguid seitsmeaastaselt Ell Saviaugu juures Tallinna Muusikakeskkoolis"," jätkas Martti Raide klaveriklassis ning lõpetas kooli 2014. aastal kuldmedaliga"." 2014. aasta sügisest jätkab ta õpinguid Karlsruhe Muusikakõrgkoolis professor Kalle Randalu klaveriklassis.
Ta on esinenud kontsertidel ja festivalidel mitmel pool Eestis (sh "Klaver06" ja "Klaver08") ning musitseerinud koos Läti Riikliku Sümfooniaorkestri, Tallinna Kammerorkestri, Narva sümfooniaorkestri ja TMKK sümfooniaorkestriga.
Rotermanni kaubamaja

Rotermanni kaubamaja oli aastatel 1849–1850 arhitekt I. Jefimovi projekti järgi Viru väljaku (tolleaegse nimetusega Vene turu) põhjaküljele ehitatud kahekorruseline Christian Abraham Rotermannile kuulunud kivihoone, mille teisel korrusel asusid eluruumid ja esimesel korrusel kauplused. Hoone lõunafassaad jäi Viru valliväravast algava Narva maantee äärde. 
Rotermanni kaubamaja hoone asub Tallinna Kesklinnas, aadressil Viru väljak 2.
Kaubamajas asusid kraami-, pudu- ja toidupoed. Maja juurde, nüüd juba Vene turu idapoolsesse ossa, kujunes turg, kus kaubitsesid lähedalasuvate juurviljaaedade peamiselt venelastest omanikud.
Kaubamajas esimesel korrusel asus aastatel 1850–1870 ka Georg Heinrich Haetge apteek. 
1871. aastal müüdi hoone Tallinna linnale, kauplused ja hoones asunud korterid ehitati ümber, trepid lammutati ja 31. mail 1871 alustas hoones tegevust Tallinna Aleksandri Gümnaasium, esimene venekeelne poeglastegümnaasium Eestis. 
1900. aastal rajati koolimajale uus peatrepp ja selleks laiendati ka hoonet hoovi suunas, Tallinna Aleksandri Gümnaasium tegutses hoones kuni 1917. aastani, mil seal alustas tegevust Tallinna Linna I Tütarlaste Gümnaasium, pärast Teist maailmasõda Tallinna Eritööstuskool nr 49 ja Tallinna Pedagoogikaülikool. 
Kahe maailmasõja vahel oli Rotermanni kaubamaja hoone kaugbussiliinide oote- ja alguspaik ning sealt algavad ka Tartu, Pärnu ja Narva maanteed. Hoone ees asuvat Viru ringi loetakse Tallinna 0-punktiks ehk linna keskpunktiks.
1995. aastal võeti hoone riikliku kaitse alla ajaloomälestisena, 2007. aastal alustati hoone ümberehitamist, mille käigus valmis moodne Rotermanni keskus.
FTSE 100 Index

FTSE 100 Index on Londoni börsi indeks, mis jälgib börsi turuväärtuselt 100 suurema ettevõtte aktsiate hindu.
Indeksi arvutamist alustati 3. jaanuaril 1984, indeksi baastase oli alustamisel 1000 punkti. Seni on indeksi kõrgeim tase olnud 6950,6 punkti, kuhu indeks jõudis 30. detsembril 1999. Indeks langes 2007.–2010. aasta finantskriisi ajal allapoole 3500 punkti taset. Indeks ületas 6000 punkti taseme taas 2010. aasta detsembris.
2021. aasta septembris oli indeksi suurim tööstuskaupade ja -teenuste sektor 11,5% kaaluga, sellele järgnes finantssektor 11,3%-ga ja tervishoiusektor 9,9%ga. 10 suurima ettevõtte osakaal kõigi indeksis osalejate turukapitalisatsioonis oli kokku 41%.
Väljavaliku kriteeriumid.
Ettevõtted, mille aktsiad võetakse arvesse FTSE 100 indeksi arvutamisel, peavad vastama FTSE Grupi poolt kehtestatud tingimustele:
Indeksit vaadatakse üle kord kvartalis, märtsi, juuni, septembri ja detsembri esimesel reedel.
Indeksi komponendid.
Pärast British Airwaysi asendamist International Airlines Groupiga 24. jaanuaril 2011 jälgib FTSE 100 indeks järgmiste ettevõtete aktsiate hindade muutusi:
Tallinna turgude loend

Tallinna turgude loend on Tallinna linnas asuvate ja asunud kaubanduskohtade loetelu.
Kati Saara Murutar

Kati Saara Murutar (sünninimi Kati Vasar; 2010. aastani Kati Murutar; 2010–2011 Kati Murdmaa, 2011-2020 Kati Saara Vatmann, 2020–2022 Kati Saara Borodina; sündinud 21. märtsil 1967 Tallinnas) on eesti ajakirjanik, kirjanik ja õpetaja. 
Ta on lõpetanud 1985. aastal Pärnu 4. Keskkooli, Aita Indriksoni balletistuudio, Pärnu Kunstikooli esimeses lennus ja 1990. aastal Tartu Riikliku Ülikooli ajakirjanduse erialal.
Ta õpetab Raplamaa Rakenduslikus Kolledžis (varem Kehtna Kutsehariduskeskus), Emajõe Keeltekoolis ning eraõpetajana eesti keelt ja kirjandust, filosoofiat ja kommunikatsiooni.
Ta osales 2004. aastal tõsielusarjas "Džunglistaar". 2020. aastatel juhib ta Rapla maakonnas Südamesalus looduslik-loovat kultuurikeskust.
Looming.
Esimene avalik töö oli joonistus "Paraadile!", mis ilmus ajakirja Täheke 1974. aasta viiendas numbris. Temalt on ilmunud 60 raamatut, kümmekond näidendit-lavastust. Aastatel 1995–1996 oli Kati Murutar "Õnne 13" stsenarist. 
"Naisena sündinud", "Kati Jututar", "Mina ise ju!", "Õnne tänava lood" I-III, "Abitu", "Mustlasena sündinud", "Ettevaatust, Emma!", "Igavestel alleedel – Barbara von Tiesenhusen", Isadora Duncan ja Marlene Dietrich, Puugid kuubis, Kümme neegrit Katjušaga, Kuhu kuningad kadusid?, Tuudur, prints ja gripp, Džungliseaduste vangid, Viimnekuu, Lagerii, Eedeni aed, Üdini tungimine – luuüdi siiramine 15 aastat Eestis – professor Hele Everaus, Naisena sündinud 20 aastat hiljem, 90 kammi – ESTIKO kontsern 90, Multiresistentne Mamma Bakter – professor Marika Mikelsaar 70, Õnne hääl, Egiptuse eha – vana tsivilisatsiooni lõpp, Ohtlik lend I-IX, Ja mere ääres väike maja, Vigursaetud puitskulptuurid, Hingake! – professor Mart Kull, Jänkujuss – kevad voolab, Talv Eedenis, Projektilaps Pärnust, Kättemaksukontor I-III, Tuusik teisele kaldale, Anita ja UFO, Röövlirahnu Martin, Kodutunne – ärge jätke mind üksi
Marlene; Tuudur, Plutt ja Magdaleena; Ja siis tuli Prints; Eestlaste neli kuningat; Söödi armastusest ära; Mina, naine!; Kurge oodates.
Isiklikku.
Tema isa oli laulja Harri Vasar ja ema Ille Vasar. Tema vanem vend oli karikaturist Aarne Vasar, noorem vend Lauri Vasar on ooperilaulja, isapoolne tädipoeg on Lauri Saatpalu ja onupoeg Aivar Mäe.
20 aastat kestnud abielust Alo Murutariga on tal viis last. Poeg Richard Murutar on telesaate "Ajujaht" võitja. Keskmine tütar Brigita Pruul osales lauljana konkursil Eesti Laul 2014. Noorem tütar Maria Indira Murutar on tiktokker. 
2010. aastal abiellus Kati filmimees Peter Murdmaaga, see liit kestis viis kuud (abielu lahutati 2011).
2011. aasta mais abiellus ta Tarmo Arumetsaga, kuid järgmisel aastal nad lahutasid. 
7. juulil 2020 abiellus ta pk Kraftide Altveski vesiveski rentniku Robert Borodiniga. See kooselu algas juba 2017. aastal ja kestis kuni 2021. aasta maikuuni, mil Kati kolis koos noorima tütre Maria Indiraga elama merekonteinerisse. Septembrist 2022 on Kati perekonnanimi taas Murutar.
Kati Murutarile kuulub Südamesalu kinnistu ja vabaõhu katedraal, mida ümbritseb Pokumaa ning mida hooldavad tema hobused.
Ernst Magnus Schneider

Ernst Magnus Schneider (9. august/21. august 1826 Viljandi – 20. märts/1. aprill 1889 Halliste) oli Eesti vaimulik.
Õppis aastatel 1836–1843 Cesise lähedal Berzaines asunud Albert Hollanderi õppeasutuses (Anst. Birkenruh bei Wenden), aastal 1844 Gustav Max Schmidti Eragümnaasiumis Viljandis. Aastatel 1844–1849 õppis Tartu ülikoolis filoloogiat ja usuteadust. Töötas aastatel 1850–1854 õpetajana Gustav Max Schmidti Eragümnaasiumis Viljandis. Oli aastal 1854 prooviaastal Tarvastu Peetri koguduses Paul Carlblomi juures. Ordineeriti 13. märtsil/25. märtsil 1855 õpetajaks.
Oli aastatel 1855–1858 Halliste ja Karksi Peetri koguduse adjunktõpetaja, aastatel 1858–1877 (introdutseeriti 12. oktoobril/24. oktoobril 1858) samade koguduste õpetaja, aastatel 1877–1889 oli ta vaid Halliste Püha Anna koguduse õpetaja. Lisaks oli ta aastatel 1860–1870 vaimulik koolirevident ja aastatel 1870–1877 Pärnu praostkonna praost.
Aastast 1870 oli ta Vändra kurttummade asutuse kuraator. Samuti tegi ta kaastööd eestikeelse lauluraamatu ja agenda komisjonile.
Isiklikku.
Tema isa Johann Wilhelm Schneider oli (aastatel 1825–1858) Halliste ja Karksi Peetri koguduse õpetaja. Tema emapoolne vanaisa Karl Ernst von Berg oli Tarvastu, Halliste ja Karksi Peetri koguduse õpetaja, Sangaste ja Laatre Püha Laurentsiuse koguduse õpetaja ning aastatel 1828–1933 Liivimaa kindralsuperintendent. Tema õepoeg Erwin Karl Reinhold von Dehn oli Halliste Püha Anna koguduse õpetajaks aastatel 1889–1934.
California (täpsustus)

California on kohanimi, mis on võetud tarvitusele ka muusikapalade pealkirjana, sõidukite nimena, isikunimena jne.
Kohad:
Põhja-Ameerikas:
Lõuna-Ameerikas:
Euroopas:
Astronoomia:
Muusika:
Filmid:
Inimesed:
Sõidukid:
Karl Ernst von Berg

Karl Ernst von Berg (7. aprill/18. aprill 1773 Zwickau Saksimaa kuurvürstiriik Saksamaa – 11. detsember/23. detsember 1833 Dresden Saksamaa) oli Eesti vaimulik, vaimuliku kirjanduse ja kooliraamatute autor, tõlkija ning Liivimaa kindralsuperintendent.
Elulugu.
Karl Ernst von Berg õppis aastast 1782 Zwickau ladina koolis. Aastatel 1791–1795 õppis ta (immatrikuleeriti 25. juulil 1791) Leipzigi ülikoolis filoloogiat ja usuteadust. Aastatel 1796–1797 oli ta õpetaja Zwickau linnakoolis. Saabus aastal 1797 Liivimaale, oli siis koduõpetaja Jürgensohnide juures Tarvastu mõisas. Ordineeriti 28. augustil 1799 õpetajaks.
Karl Ernst von Berg oli 1799–1807 Tarvastu Peetri koguduse õpetaja, 1807–1825 Halliste ja Karksi Peetri koguduse õpetaja ning 1825–1828 Sangaste ja Laatre Püha Laurentsiuse koguduse õpetaja. 
Karl Ernst von Berg oli aastatel 1811–1828 Pärnu praostkonna praost. Oli aastal 1819 Piibliseltsi Pärnu-Viljandi osakonna asutajaliige ja juhataja. Oli aastatel 1828–1833 Liivimaa kindralsuperintendent ja Liivimaa konsistooriumi asepresident.
Isiklikku.
Tema isa Johann Georg Berg, oli ametnik (aktuaar) Saksamaal, vend Ferdinand Leopold Berg (surn. 1843) oli raamatuköitja Valmieras. Vennapoeg Ferdinand Berg (1825–1887) oli kreisikoolide inspektor Valmieras ning Riia reaalkooli direktor ja Carl Leopold Berg (1815–1896) oli vaimulik Liivimaal, Liepupe kirikus Liepupe kihelkonnakoguduse pastor, ja selle poeg "Eugen" Carl "Berg" (1855–1919), samuti vaimulik Liivimaal, Valga kreisi Palsmane-Aumeistri kihelkonnakoguduse pastor.
Akupressuur

Akupressuur ehk punktmassaaž on traditsioonilise Hiina meditsiini teraapia, milles akupunktuuri punkte mõjutatakse massaaži abil. Punktmassaaž toimib aeglasemalt ja leebemalt kui akupunktuur ning on valdavalt rakendatav osana toetusravist. 
Punktmassaaž põhineb Hiina traditsioonilisel meditsiinil, mille põhimõtteks on organismi füsioloogilise tasakaalu saavutamine. Eesmärgiks on leevendada välimiste ja sisemiste lihaste pingeid, andes seega võimaluse elundite normaalseks talitluseks. Vaatamata märkimisväärsetele jõupingutustele, et mõista "akupunktuuri punktide" anatoomilist ja füsioloogilist olemust, on nende määratlused ja iseloomustused veel vaieldavad. Patsientide diagnoosimisel ja teraapias kasutatavaid Hiina traditsioonilise meditsiini teooriaid on raske ühitada tänapäevase biomeditsiinilise teabega.
Tervisehäired, mille korral punktmassaažist on enam abi.
Punktmassaaži saab kasutada käepärase eneseabivahendina, tulemaks toime lihtsamate talitluslike tervisehäiretega. Punktmassaaž sobib eelkõige haiguste ennetamiseks, näiteks psühhosomaatiliste sümptomite ja krooniliste vaevuste, sealhulgas valude ja lihasepingete korral. Punktmassaaži näidustusi:
Cauchy-Schwarzi võrratus

Cauchy-Schwarzi võrratus (ka Cauchy-Schwarzi-Bunjakovski võrratus) on võrratus, mis ütleb, et vektorite skalaarkorrutise moodul pole suurem vektorite pikkuste (normide) korrutisest:
formula_1
kus formula_2 ja formula_3 vastavalt vektorite formula_4 skalaarkorrutis ja pikkused ning "V" on mõni skalaarkorrutisega vektorruum. Võrratuse asemel on võrdus parajasti siis, kui "x" ja "y" on lineaarselt sõltuvad.
 formula_6.
formula_7
Tõestuse idee.
Vaatame suurust formula_8, kus formula_9 on suvaline kompleksarv ja "x" ja "y" vektorid. Trikk tõestuse juures on moodustada vektor formula_10 ja arvutada selle vektori pikkus, mis ei saa olla negatiivne:
formula_11
Sellest võrratusest saab tuletada Cauchy-Schwarzi võrratuse, kui leiame sobiva formula_9 väärtuse. Valime formula_9 väärtuse nii, et vektori formula_10 pikkus võimalikult väike oleks. Sobivaks formula_9 väärtuseks osutub
formula_16
Asendades formula_9 esimesse võrratusse näeme, et
formula_18
Korrutades saadud võrratuse läbi vektori "y" pikkuse ruuduga ja viies skalaarkorrutise teisele poole võrratuse märki, leiame, et
formula_19
millest ruutjuure võtmine annab Cauchy-Schwarzi võrratuse. Märkigem, et võrdus realiseerub parajasti siis, kui formula_20, mis tähendab, et "x = -formula_9 y" ehk "x" ja "y" on lineaarselt sõltuvad.
Kizimen

Kizimen ehk Štšapinskaja sopka (vene keeles Кизимен ehk Щапинская сопка) on tegevvulkaan Kamtšatka poolsaarel Tumroki aheliku lõunaosa lääneküljel 115 km kaugusel Milkovost ja 265 km kaugusel Petropavlovsk-Kamtšatskist. Vulkaani kõrgus on 2485 meetrit. 20. sajandi viimane purse toimus aastatel 1928–1929.
Kizimen on koonusekujuline kihtvulkaan. Pursked toimuvad harva, aga fumaroolid tegutsevad pidevalt. Fumaroolidest eraldub gaaside segu, mille temperatuur on 230–240°С; nende koostises on vääveldioksiid, vääveltrioksiid, vesiniksulfiid, vesinikfluoriid, vesinikkloriid, vingugaas jms. Pinnas fumaroolide ümber on kaetud väävlisetete ja lagunenud vulkaaniliste kivimitega. 
Kizimeni vulkaan hakkas tegutsema juulis 2009. 12.–13. juulil registreeriti umbes 80 kohalikku maavärinat, sh kolm tõuke tugevusega umbes 3 magnituudi. 
Aktiivne purse algas 2010. aasta detsembris, kui kraatrist paiskus vulkaanilist tuhka. Jaanuaris 2011. oli tuhaga kaetud Kronotski looduskaitseala territoorium vulkaani ümber mitmekümne kilomeetri ulatuses. Tuhapilved tõusid 5 kuni 10 km kõrgusele ja levisid edela- ja kagusuunas. Purskega kaasnesid kohalikud maavärinad sagedusega üle tuhande korra ööpäevas.
Romanši keel

Romanši keel kuulub romaani keelte retoromaani rühma. 
See on üks Šveitsi neljast ametlikust keelest.
Šveitsi 2000. aasta rahvaloenduse järgi räägib romanši keelt 35 095 inimest, kellest 27 038 elab Graubündeni kantonis. Kokku märkis end romanši keele püsikõnelejaks 60 816 inimest.
Tänapäeval on enamik romanši keele kõnelejaid kakskeelsed, tavaliselt valdavad nad lisaks romanši keelele ka saksa keelt.
Vääveltrioksiid

Vääveltrioksiid ehk väävel(VI)oksiid (keemiline valem SO3) on ühest väävli ja kolmest hapniku aatomist koosneva molekuliga väävli kõrgeim oksiid, aatomite vahel on kovalentne polaarne side. Keemiliselt on tegu väävelhappe anhüdriidiga. Normaaltingimustel on see värvita vedelik lämmatava lõhnaga. Alla 16,9 °C temperatuuril ta tardub ja moodustab tahke SO3 modifikatsioonide segu.
Keemilised omadused.
Vääveltrioksiid, olles happeline oksiid, moodustab vees lahustudes väävelhappe (H2SO4). 
Vääveltrioksiid on ühtlasi ka tugev Lewise hape ning seetõttu moodustab komplekse Lewise alustega (nt püridiiniga → Py·SO3).
Kasutamine.
Vääveltrioksiidi kasutatakse peamiselt väävelhappe tootmiseks. Orgaanilises keemias kasutatakse vääveltrioksiidi ja tema komplekse sulfaativate reagentidena.
Tuuli Reijonen

Tuuli Reijonen (õieti Tuuli Reijonen-Uibopuu; pseudonüüm ka Meri Horsma, Tuulikki Raja, Tuulipuu; 19. oktoober 1904 Tampere – 17. oktoober 1997 Helsingi) oli soome kirjanik ja tõlkija.
Ta lõpetas Turu Ülikooli 1928. aastal.
Pärast ülikooli lõpetamist tegutses ajakirjanikuna, oli ajakirja Sirkka toimetuse sekretär, töötas ajakirjade Naamio ja Naisten Ääni toimetuses, oli Suomen Kuvalehti toimetuse sekretär ning aastatel 1945–1954 kultuurilehe Kuva peatoimetaja. Aastatel 1954–1968 oli ta Helsingin Sanomate kultuuriosakonna toimetaja, hiljem kutseline kirjanik.
Reijonen on maetud Helsingi Hietaniemi kalmistule.
Looming.
1961. aastal avaldas ta kapten Herman Treiali juhtumil põhineva romaani „Kenen on syy” („Kes on süüdi?”).
Ta on tõlkinud eesti keelest soome keelde. 
Isiklikku.
Tema isa Erkki Reijonen oli ajakirjanik ja tõlkija ning Soome Vabariigi esimene täievoliline saadik Eestis 1921–1923.
Ta oli aastatel 1944–1964 abielus eesti kirjaniku Valev Uibopuuga.
Tehvandi spordikeskus

Tehvandi spordikeskus on spordikeskus Otepää vallas Nüpli külas Otepää linna piiril. Üks spordikeskuse osa on Tehvandi staadion.
Seal toimusid 2011. aasta juunioride ja kuni 23-aastaste põhja suusaalade maailmameistrivõistlused, mis oli läbi aegade suurim Eestis peetud tippspordisündmus. Osales 700 sportlast 38 riigist.
Tehvandi staadioni hoones asub Otepää talispordimuuseum.
Objektid.
Tehvandi staadion.
Tehvandi jalgpallistaadionil on naturaalne muru mõõtmetega 100x64 m. Staadion omab UEFA II kategooria litsentsi.
Tehvandi staadionihoone.
Pressikeskus, seminariruumid, võistluskeskuse ruumid, kohtunike ruumid, saunadega riietusruumid, arsti- ja massaažiruumid, tribüüniala (3000 inimest).
Pallimängude väljak.
Sportmängude (korvpall, võrkpall, tennis) väljakud.
Biatloni lasketiirud.
Tehvandi Spordikeskuses on kaks laskesuusatamise lasketiiru: Tehvandi staadionil ja Ansomäel.
Biatloni hoone.
Koosolekute ja seminaride ruumid, kohtunike ja kommentaatorite ruumid, tribüüniala (800 inimest).
Marje Josing

Marje Josing (16. juuli 1959 Tallinn – 16. veebruar 2023) oli eesti majandusteadlane.
Ta lõpetas 1977. aastal Tallinna 39. Keskkooli ja 1982. aastal Tartu Riikliku Ülikooli psühholoogina.
Alates 1990. aastast töötas ta Eesti Konjunktuuriinstituudis teadurina, alates 1994. aastast instituudi direktorina.
Ta avaldas analüüse ja arvamusartikleid ajakirjandusväljaannetes.
Ma‘rūf al-Bakhīt

Ma‘rūf Sulaymān al-Bakhīt (معروف سليمان البخيت‎; 18. märts 1947 – 7. oktoober 2023) oli Jordaania diplomaat ja poliitik, peaminister aastatel 2005–2007 ja 2011.
Ta lõpetas Jordaania Ülikooli politoloogia alal; tal on magistrikraad Lõuna-California Ülikoolist ja doktorikraad Londoni King's College'ist.
Ma‘rūf al-Bakhīt oli esimest korda peaminister 27. novembrist 2005 kuni 25. novembrini 2007. Teisel korral teenis ta peaministrina 9. veebruarist 2011 kuni 17. oktoobrini 2011.
Ta ei kuulunud ühtegi erakonda. Enne poliitikasse siirdumist oli ta muu hulgas Jordaania suursaadik Türgis ja Iisraelis ning riigi julgeolekuülem.
Lõuna-Sudaani iseseisvusreferendum

Lõuna-Sudaani iseseisvusreferendum oli 9.–15. jaanuaril 2011 Lõuna-Sudaanis peetud rahvahääletus selle üle, kas Lõuna-Sudaan peaks eralduma Sudaanist ja moodustama iseseisva riigi.
7. veebruaril 2011 kuulutati välja ametlikud hääletustulemused, mille järgi pooldas iseseisvumist 98,83% hääletanutest. Hääletusel osales 3 851 994 inimest ehk 97,58% hääleõiguslikest inimestest.
Sudaani president ‘Umar Ḩasan Aḩmad al-Bashīr teatas, et tema valitsus kiidab iseseisvumisotsuse heaks.
Iseseisvus kuulutati välja 9. juulil 2011.
Silmakirjalikkus

Silmakirjalikkus on niisuguste vaadete, omaduste või tunnete omamise teesklus, mida tegelikult inimesel pole.
Silmakirjalikkuse väljendamist nimetatakse silmakirjatsemiseks, silmakirjalikku inimest silmakirjatsejaks või silmakirjateenriks.
Bioloogilised interaktsioonid

Bioloogilised interaktsioonid on organismide ja liikide vahelised suhted.
Interaktsioonid ehk funktsionaalsed suhted võivad olla eluks möödapääsmatud ehk obligatoorsed (nt. mutualism) või mitte tingimata vajalikud ehk fakultatiivsed (nt. muud sümbioosi vormid).
Antibioos

Antibioos on bioloogiline interaktsioon, mis on ühele osapoolele surmav.
Heiki Valner

Heiki Valner (sündinud 30. jaanuaril 1965 Tallinnas) on eesti ajakirjanik ja loomakaitsja.
Ta on töötanud Kanal 2-s ja TV3-s reporterina.
Aastatel 2008–2010 kuulus ta Eesti Loomakaitse Seltsi ja Varjupaikade MTÜ juhatusse.
Aastatel 2010–2018 oli ta Eestimaa Loomakaitse Liidu president ja 2018 asutas ta Loomapäästegrupp MTÜ, mis osutab loomadele ja lindudele erakorralist abi.
Ta on meedias kajastanud loomade väärkohtlemist Eestis ning propageerinud halastuse ja hoolivuse põhimõtteid, mille eest pälvis 2008. aastal ka UNICEFi tunnustuse. Ta on üks loomakaitseseaduse parandusettepanekute autoreist. Ta on kirjutanud loomakaitseartikleid ning võtnud sõna nii raadios kui ka televisioonis. Ta on pühade ja tähtpäevade seaduse muutmise eelnõu algataja, mille kohaselt tähistatakse septembri teisel pühapäeval vanavanemate päeva.. Ta on üks 4. oktoobril 2010 taasasutatud Eestimaa Loomakaitse Liidu asutajatest ja Eesti Doonorite Seltsi liige. Ta kandideeris 2011. aasta Riigikogu valimistel sõltumatu kandidaadina Erakond Eestimaa Rohelised nimekirjas ja sai 417 häält. Ta kandideeris ka 2019. aasta Riigikogu valimistel Erakond Eestimaa Rohelised nimekirjas sõltumatu kandidaadina ning sai 270 häält. Oli erakonna Eestimaa Rohelised liige 6. aprillist 2007 kuni 17. jaanuarini 2011. 
2020. aastal algatas ta kampaania Kalamaja hulkurkoerale Žorikule mälestusmärgi püstitamiseks. Skulptuur püstitati sama aasta 4. oktoobril ja sündmus leidis laialdast kajastamist ka välismeedias. 2020. aastal algatas ta ka kampaania "AITAB!" loomakaitseseaduse ja sellega seotud õigusaktide muutmiseks. Seda kodanikualgatust toetas 7191 inimest ning 51 organisatsiooni ja ettevõtet. Petitsioon anti Riigikogu esimehele üle 12. oktoobril.
Aastal 2014 tunnistas Harju maakohus Valneri süüdi oma elukaaslase kehalises väärkohtlemises kolmel korral. Karistuseks määras kohus Valnerile aasta ja viie kuu pikkuse tingimisi vangistuse 18-kuulise katseajaga.
Frank Rijkaard

Franklin Edmundo Rijkaard (sündinud 30. septembril 1962 Amsterdamis) on endine Hollandi jalgpallikoondise poolkaitsja.
Kõige edukamalt mängis Rijkaard Amsterdami Ajaxis ja AC Milanis.
Pärast jalgpallurikarjääri töötas Rijkaard Hollandi jalgpallikoondise ning klubide Rotterdami Sparta, FC Barcelona ja Galatasaray SK peatreenerina. 
2010. aasta oktoobris katkestas hollandlane oma lepingu Türgi jalgpalliklubiga.
2004. aastal valiti ta nimekirja FIFA 100.
Harilik sorgo

Harilik sorgo ("Sorghum bicolor") on liik kõrreliste sugukonnast sorgo perekonnast.
Harilikku sorgot kasutatakse toiduks ja loomasöödaks. Hiinas, Koreas, Jaapanis kasutatakse teda käsitööesemete valmistamiseks. Teradest toodetakse tange ja jahu, Hiinas on populaarne ka sorgoviin. Loomasöödaks kasutatakse sorgot silo ja haljassöödana.
Maailma kogutoodang.
2017. aastal toodeti maailmas kokku 63,7 miljonit tonni sorgot.
Premier League'i kuldne saabas

Premier League'i kuldne saabas ehk Premier League Golden Boot (sponsorite tõttu Barclays Golden Boot) on auhind, mida antakse Inglismaa tugevaima jalgpalliliiga Premier League'i hooaja lõpus parimale väravakütile.
Võitjad.
Tähistused:
Valeri Bondarenko

Valeri Bondarenko (sündinud 22. aprillil 1953 Tallinnas) on endine Eesti jalgpallur ja praegune jalgpallitreener.
Mängijakarjäär.
Aastatel 1971–1979 mängis ta FC Normas.
Treenerikarjäär.
Aastatel 1993–1994 oli ta Eesti koondise abitreener. 1998–1999 oli ta Eesti U18 koondise abi- ja peatreener.
1997–1998, 1999–2000, 2004–2008 ja 2010 oli ta JK Narva Trans treener, 2000–2003 FC Levadia treener ja 2008–2009 Rovaniemi PS treener.
26. jaanuarist 2011 kuni hooaja lõpuni oli Valeri Bondarenko Rootsi klubi Syrianska FC peatreener. 2013. aastal juhendas ta Narva Transi.
Alates 3. juulist 2014 oli Valeri Bondarenko Rakvere Jalgpalliklubi Tarvas peatreener.
Müürileht

Müürileht on Eestis ilmuv eesti nüüdiskultuuri ja kaasaegseid mõttevoole kajastav väljaanne.
Müürilehe asutas 2007. aastal Tartu Genialistide Klubi juht Ivar Põllu. Müürilehe esimene number ilmus Tartu linna rahalisel toetusel 12. veebruaril 2008 tiraažiga 1000.
Müürileht ilmub alates 2014. aasta veebruarist kord kuus (v.a juulis ja augustis) tiraažiga 4500. 
Alates 2018. aastast annab Müürilehte välja Sihtasutus Kultuurileht. Kuni 2017. aasta lõpuni andis Müürilehte välja MTÜ Tartu Kultuuritehas, ajalehe väljaandmist toetasid Kultuuriministeerium, Eesti Kultuurkapital, Tartu linn, Telliskivi Loomelinnak ja Viru Keskus.
Müürilehte on võimalik tellida või osta Eestis paljudest müügikohtadest (Tartus jagatakse seda mõnes kohas ka tasuta).
Toimetus ja kolleegium.
Müürilehe kolleegiumisse kuuluvad Berk Vaher, Helgi Saldo, Jens Jaanimägi, Birgitta Davidjants, Signe Ivask ja Karola Karlson.
Müürilehe peatoimetaja on Aleksander Tsapov, tegev- ja sotsiaaliatoimetaja Henri Kõiv, muusikatoimetaja Mark Alexander Ummelas, kirjandus- ja teadustoimetaja Maia Tammjärv, kultuuritoimetaja Helena Aadli.
Aastatel 2010–2021 oli Müürilehe peatoimetaja Helen Tammemäe.
Koostöö ja kaasautorsus.
Müürileht on teinud koostööd niisuguste omaalgatuslike meediatega nagu kunstikriitikablogi Artishok, alternatiivmuusika veebiväljaanne Rada7, maastikuarhitektuuriajakiri Õu, urbanistide ajakiri U ning veebiraadiod Karlova Raadio ja Generaadio. Autorid on olnud Ülo Pikkov, Mehis Heinsaar, Aare Pilv, Hasso Krull, Anne Türnpu, Tõnis Vilu, Lauri Sommer, Andres Maimik, Katrin Maimik jpt.
Müürileht ootab kõigi inimeste kaastööd, milles on ajakohaseid ideid ja nende veenvaid põhjendusi, mis on kirjutatud loetavas eesti, vene või inglise keeles ning milles puudub arutu idiootsus ja troonib silmapaistev mõtteselgus. Palavalt oodatud on artiklid ühiskonna, kultuuri, teaduse ja laiemalt elu kohta. Kuna ainult tekst ei ole määrav, on oodatud ka illustratsioonid, fotod, koomiksid, plakatid ja muud ajaleheformaati sobivad väljendusvormid.
Haley Joel Osment

Haley Joel Osment (sündinud 10. aprillil 1988) on Ameerika Ühendriikide filminäitleja.
Ta mängis 1994. aastal linastunud kultusfilmis "Forrest Gump".
"Kuuendas meeles" mängimise eest oli ta nomineeritud Oscarile. Peaosa on ta mänginud sellistes filmides nagu "Anna edasi", "A.I. – Tehisintellekt" ja "Sama jumala lapsed".
Soldat

Soldat (ka poiss) on mängukaart.
See on madalaim pildikaart.
Kait Tamra

Kait Tamra (sündinud 14. jaanuaril 1962) on eesti laulja ja helilooja.
Nooruses oli ta mitmes muusikakollektiivis (Nipernaadi, Grüne Woche) viiuldaja. Kirjutas aastaid sahtlisse muusikat nii enda kui ka eesti luuletajate sõnadele. 
2002. aastal andis ARM Music välja Kait Tamra omaloomingulise CD "Kõigel on kõigega seos". Samal ajal hakkas Tamra andma soolokontserte ja esinema koos teiste eesti muusikutega (Tajo Kadajas, Indrek Kalda, Tõnis Mägi, Ivo Linna). 
2010. aastal ilmusid temalt CD „Ainuke aeg“ ja noodiraamat "Kait Tamra laulud". 
2011. aastal jõudis tema lugu "Lubadus" Eesti Laulu finaali.
Kait Tamra laul "Kodu" (sõnad Hando Runnel) oli 2007. aastal XXV laulupeo poistekooride ja noorte meeste kooride kavas (seade Oleg Pissarenko, dirigeeris Hirvo Surva).
XXVI laulupeol 2014. aastal kõlas ühendkooride esituses Kait Tamra sõnade ja viisiga "Oma saar" (seade Andres Lemba, dirigeeris Alo Ritsing).
2019. aastal ilmus temalt kolm CD-plaati sarjas "Eesti kullafond" (plaadifirma Hitivabrik).
Kait Tamra helilooming on kantud sügavalt läbi tunnetatud ajatutest väärtustest, nagu ausus, hoolivus, väärikus, austus oma maa, keele ja rahvuse vastu.
Peale oma tekstide on ta viisistanud ka eesti luuleklassikute loomingut. Poeetide hulgas, kelle luulet Tamra on muusikasse pannud, on Anna Haava, Betti Alver, Artur Adson, Marie Under, Viivi Luik, Hando Runnel, Juhan Viiding, Jaan Kaplinski, Villu Kangur, Virve Osila. 
Isiklikku.
Kait Tamra isa oli dirigent Ako Tamra, ema Eha oli meditsiinitöötaja. Ako Tamra vend on Viljandi Muusikakooli kauaaegne direktor Kalle Tamra. Abielust Helo Tamraga (Lauk) on Kait Tamral tütar Maarja ning teisest abielust Ave Tamraga (Vaino) tütred Nora ja Mia.
Locarno konverents

Locarno konverents oli 1925. aastal Šveitsis Locarnos 5. oktoobrist kuni 16. oktoobrini aset leidnud tippkohtumine, millest võtsid osa Suurbritannia, Prantsusmaa, Itaalia, Belgia, Poola, Tšehhoslovakkia. 
Locarno konverents tipnes Locarno lepetega, mis sõlmiti 1. detsembril Londonis. Muu hulgas sõlmiti Reini tagatispakt, mis kindlustas Saksamaale Versailles's paika pandud läänepiiri.
Andres Võsand

Andres Võsand (sündinud 10. märtsil 1966 Rakveres) on endine Eesti, Nõukogude Liidu ja Saksamaa tennisist.
Ta on olnud maailma edetabeli esisajas ning suutnud suure slämmi tenniseturniiridel 1. ringist kaugemale pürgida (parim tulemus 3. ringi ehk 32 parema hulka jõudmine 1988. aasta Prantsusmaa lahtistel meistrivõistlustel). Parim koht ATP edetabelis 81 (1989).
Jevgeni Kisseljov

"Mitte segi ajada Dmitri Kisseljoviga."
Jevgeni Kisseljov (vene keeles Евгений Алексеевич Киселёв; sündinud 15. juunil 1956 Moskvas) on vene ajakirjanik.
Elulugu.
Ta lõpetas 1979. aastal "cum laude" MRÜ Aasia ja Aafrika riikide instituudi Ida-teaduse erialal.
Aastatel 1979–1981 oli ta ajateenistuses Afganistanis, kus töötas tõlgina. Aastatel 1982–1986 töötas NSV Liidu Riikliku Julgeoleku Komitee Esimese Peavalitsuse Luureinstituudis pärsia keele õppejõuna. 
Töö meediaväljaannetes.
Kisseljov on töötanud paljudes vene tele- ja raadiojaamades, nagu NTV, TV-6, 6. kanal, Ehho Moskvõ. 
Alates septembrist 2009 töötas ta Ukraina telekanalis Inter, kus juhtis poliitikateemalist saadet "Suur poliitika Jevgeni Kisseljoviga" (ukraina keeles "Велика політика з Євгенієм Кисельовим").
2017–2019 töötas saatejuhina telekanalis Prjamõi.
Trauma

Trauma (vanakreeka sõnast τραῦμα ("trauma") 'vigastus, haav') on meditsiinis enamasti välisteguri mõjul tekkinud tervisekahjustus, tavaliselt füsioloogiline kehavigastus. Levinumad traumad on luumurrud, põrutused, venitused, väänded, torked ja sisselõiked, aga ka jäsemete amputatsioonid.
Maailma Tervishoiuorganisatsiooni andmetel oli 2002. aastal 6,23% surmadest tahtmatute vigastuste ja 2,84% tahtlikult tekitatud vigastuste tagajärjeks.
Trauma võib olla akuutne või krooniline (püsiv kahjustus, mille tagajärgi ei õnnestu välja ravida). Eraldi käsitletakse ka sporditraumasid, mis takistavad aktiivset treenimist või tipptasemel võistlemist.
Traumaks võidakse nimetada ka psühhotraumat (hingeline trauma, närvivapustus), mis on põhjustatud psüühilistest teguritest.
Trauma (täpsustus)

Trauma on meditsiinis bioloogilise organismi kahjustus, kuid võib tähendada veel teisi asju:
Ville Larinto

Ville Andreas Larinto (sündinud 11. aprillil 1990 Lahtis) on Soome endine suusahüppaja, kes kuulus spordiklubisse Lahden Hiihtoseurat. 
Larinto hüppas esimest korda maailma karikasarjas 1. detsembril 2007 Kuusamo etapil, kus sai 36. koha. Aastavahetusel 2007–2008 osales Larinto esimest korda nelja hüppemäe turneel Oberstdorfis ja sai 29. koha eest esimesed MK-sarja punktid. 2009. aastal tuli Larinto normaalmäel Soome meistriks ja sai juunioride maailmameistrivõistlustel pronksmedali. Esimese poodiumikoha MK-võistlustel sai ta 6. detsembril 2008 Trondheimis, kus oli suurel mäel teine. Esimese võidu MK-sarjas sai ta 1. detsembril 2010 Kuopios.
2009. aasta maailmameistrivõistlustel Liberecis oli Larinto normaalmäel seitsmes ja suurel mäel kaheteistkümnes. 
Nelja hüppemäe turneel 1. jaanuaril 2011 Garmisch-Partenkircheni etapil kukkus Larinto nii õnnetult, et oli sunnitud vigastuse tõttu hooaja pooleli jätma. 
Saavutused.
Maailma karikasarjas.
Maailma karikasarja etapivõidud.
Ville Larinto on osalenud (seisuga 13. veebruar 2011) 42 maailma karikasarja etapil ja jõudnud poodiumile viis korda, millest ühel korral kõige kõrgemale astmele.
Robert Edwin Peary

Sir Robert Edwin Peary (6. mai 1856 – 20. veebruar 1920) oli ameerika maadeavastaja, Arktika uurija. 
Robert Edwin Peary väitis, et ta jõudis 6. aprillil 1909 esimesena geograafilisele põhjapoolusele. Peary väidet usuti 20. sajandil laialt, kuigi seda kritiseeriti juba tema eluajal ja selles kaheldakse tänapäevani. 
Tema järgi sai nime Peary kraater Kuul.
Francisco Pizarro

Francisco Pizarro (hispaania keeles "Francisco Pizarro y González", umbes 1475 – 26. juuni 1541) oli hispaania konkistadoor, kes vallutas inkade impeeriumi ja asutas Lima linna.
Suuroja (Kuusalu)

Suuroja (ka "Aabla oja") on oja Harjumaal Kuusalu vallas. Voolab Kiiu-Aabla ja Kolga-Aabla külas, suubub Kolga lahte. Jõe pikkus on 1,7 km, valgala pindala on 2,6 km².
Aabla oja keskkonnaregistri kood on VEE1080500.
Para jõgi

Para (vene "Пара") on jõgi Venemaal Rjazani ja Tambovi oblastis.
Para voolab Oka-Doni madalikul peamiselt põhja, keskjooksul loodesse. Suubub Šilovo lähedal paremalt Okasse.
Jõe pikkus on 192 km ja valgala pindala 3590 km².
Novembrist aprillini on jõgi jääs.
Malaja Kokšaga

Malaja Kokšaga (vene "Малая Кокшага" ('väike Kokšaga'), niidumari "Изи Какшан (Izi Kakšan)" ('väike Kakšan')) on jõgi Marimaal, suubub Volga jõkke.
Jõe pikkus on 194 km, valgla pindala on 5160 km². Säng on käänuline. Novembrist aprillini on jõgi jääs.
Jõgi läbib Marimaa pealinna Joškar-Olad.
Malaja Kokšaga saab alguse Oršanka rajoonist ja voolab edela suunas. Pärast Joškar-Olad keerab lõunasse ja voolab rabastunud sängis keset segametsa. Suubub Kuibõševi veehoidlasse Kokšaiski küla ääres, Bolšaja Kokšagast 5 km allpool.
Newtoni pendel

Newtoni pendel (ka Newtoni häll) on Isaac Newtoni järgi nimetatud seadeldis, mis demonstreerib impulsi ja energia jäävuse seadust ning hõõrde ja võnkeenergia hajumise efekte.
Newtoni pendel koosneb mitmest metallkuulist, mis on kinnitatud kahe paralleelselt asetseva raami külge, igaüks kahe nööri abil. Metallkuulid asetsevad puhkeolekus ühes reas raamide vahel ning on üksteisega kontaktis.
Kui ühest otsast tõstetakse kuul üles ja lastakse lahti, siis liigub see alla nagu pendel ja tõukab järgmist kuuli. Esimese kuuli impulss ja energia antakse edasi ülejäänud metallkuulide kaudu raami teises otsas olevale kuulile. Metallkuul pannakse liikuma sama kiirusega, mis oli esimesel kuulil. Taaspõrkumisel protsess kordub. Kuulide elastsuse ja hõõrdumise tõttu metallkuulide liikumiskiirus aeglustub iga põrkega, kuni need jäävad seisma. Kuuli kiirus sõltub kõrgusest, kust ta lahti lasti, ja gravitatsiooni kiirendusest.
Korraga on võimalik üles tõsta ja lahti lasta ka mitu kuuli. Sel juhul hakkab põrkumise tulemusel liikuma sama arv metallkuule, kui neid oli ülestõstmisel.
Benfica

Benfica on Portugali pealinna Lissaboni linnaosa, kihelkond ("freguesia") 
Lissaboni vallas. 
Benfica pindala on 7,94 km², elanike arv 38 523 (2005), asustustihedus 4852,0 in/km².
Benfica hõlmab kaks kolmandikku Lissaboni pargist Parque Florestal de Monsanto.
SLB

Schlumberger on maailma suurim naftamaardlate uuringute teostaja ja naftamaardlate teenuste pakkuja. Ettevõtte on registreeritud Hollandi Antillides Curaçao saarel Willemstadis, selle peakontor asub Ameerika Ühendriikides Houstonis ning piirkondlikud keskused asuvad Pariisis ja Haagis. Firma tegutseb kaubamärgi SLB all.
Ettevõtte aktsiatega kaubeldakse New Yorgi börsil, Pariisi börsil, Londoni börsil ja SIX Swiss Exchange'il ning need kuuluvad S&amp;P 500 ja S&amp;P 100 aktsiaindeksitesse.
Vahevöö pluum

Vahevöö pluum on hüpoteetiline diapiirilaadne tahke ebanormaalselt kuuma kivi konvektsioon, mis vahevöös aeglaselt ülespoole tõuseb. 
Magma vahevöö pluumis tõuseb, kuna selle materjali tihedus on ümbritsevast materjalist väiksem ja temperatuur kõrgem. Kui tõusev kuuma kivi kogu jõuab vahevöö ülaossa valgub see laiali ja tekitab pluumile seenekujulise mütsi. Pluum sulatab maakoore alumist osa üle sulamis temperatuuri ja tekivad magmakambrid, mis toidavad vulkaane magmaga. Seda ala kutsutakse ka kuumaks täpiks. Kuna pluum on kinnitunud maa välistuuma külge, ei muuda see aja möödudes asukohta. See tähendab, kui litosfääri plaat ehk laam selle kohal liigub tekib maakoorele rada vulkaane või muid vulkaaniliste omadustega moodustisi.
Hüpotees.
Pluumi hüpoteesi pakkusid algselt välja John Tuzo Wilson ja William Jason Morgan, et selgitada üle ookeani ulatuvate vulkaaniliste saarte ahelaid. Morgan oli see kes pakkus välja idee, et Wilsoni kirjeldatud kuumad täpid on pluumide põhjustatud. Pärast idee välja pakkumist on tehtud laboratoorseid katseid ja arvutisimulatsioone teooria tõestamiseks ning on kogunud ka populaarsust.
Kuna pluumide kohta ei saa midagi täiesti kindlalt öelda, sest neid ei ole võimalik näha, on tehtud mitmeid ennustusi, näiteks: 
Välja on pakutud kaks suures osas iseseisvat konvektiivset protsessi: 
Tõestus.
Kuigi on inimesi kes kahtlevad vahevöö pluumide olemasolus toetavad mitmed materjalid pluumide hüpoteesi tõesust. Mõned põhilisemad on näiteks lineaarsed vulkaanilised ahelad, väärisgaasid, geofüüsikalised anomaaliad ja geokeemia.
Lineaarsed vulkaanilised ahelad.
Tuntud näide lineaarsest vulkaanilisest ahelast oleks vulkaanilise tekkega Hawaii saared. Wilson töötas palju, et leida tõendeid, mis näitaks et lineaarsed Hawaii saared on tekkinud just vahevöö pluumi põhjusel. Oletus oli, et pluum on tuuma külge fikseeritud aga laam liigub selle kohal, mis tähendaks, et laama liikudes tekib pluumi kohale lineaarselt vulkaanilise omadusega moodustised. Wilson leidis, et kõige vanemad kivid olid kõige põhjapoolsema saare peal ja lõunasse minnes läksid kivimid aina nooremaks.
Geofüüsikalised anomaaliad.
Pluumi hüpoteesi on kontrollitud ka geofüüsikalisi anomaaliaid uurides, mis arvatakse olevat nendega seotud.
Geokeemia.
Ookeanisaartel leiduvad basaalid eristuvad geokeemiliselt nendest, mida leidub ookeani keskahelikkes asuvate ja subduktsioonitsoonidega seotud vulkaanide juures. Need erinevused tulenevad protsessidest, mis toimuvad ookeanilise maakoore ja vahevöö litosfääri subduktsiooni ajal.
Seismoloogia.
Seismoloogias kasutatakse loodusliku tekkega seismilisi laineid, et uurida maavärinaid ja Maa siseehitust. Sumbuv tomograafia on selle jaoks hea selle soojustundlikkuse tõttu, mis aitab leida pluume. Üle kolme pluumi, mis on 600-800 km laidad, on tuvastatud kuumade täppide all seda meetodid kasutades.
Pluumide tõenäolised asukohad.
Inimesed on toonud välja erinevaid võimalike pluumide asukohti ja kogust, kuid teadlased pole lõplikus nimekirjas kokkuleppele jõudnud. Mõned teadlased väidavad, et pluume on mitu samas kui teised väidavad, et ei ole ühtegi.
Jungholz

Jungholz on vald Austrias Tirooli liidumaal Reutte ringkonnas.
Vallas elas 1. jaanuaril 2010 299 inimest ja valla pindala on 7 km². Valla asustus paikneb Tannheimi orus 1054 m kõrgusel merepinnast.
Vald on Austria põhiosaga (Schattwaldi vallaga) ühenduses vaid Sorgschrofeni mäetipu (1636 m) kaudu. Teeühendus on vallal vaid Baieriga. Seetõttu on Jungholz Austria ja Tirooli funktsionaalne eksklaav. Naabervallad on Bad Hindelang (edelas), Wertach (läänes ja põhjas), Nesselwang (kirdes) ja Pfronten (idas).
3. mail 1868 sõlmitud tollilepinguga on Jungholz majanduslikult Baieriga seotud. Enne euro kasutuselevõttu kehtis vallas Saksa mark. Vallas on kolm pangakontorit, mistõttu see on Austria tihedaima pangakontorivõrguga asula (100 elanikku ühe kontori kohta). Austrias kehtiva pangasaladuse tõttu hoiustavad seal oma raha paljud sakslased.
Umbes pooled valla elanikest on Saksamaa kodanikud.
Signy Aarna

Signy Aarna (sündinud 4. oktoobril 1990 Ahjal) on eesti jalgpallur, endine Eesti naiste jalgpallikoondise ründaja. Klubijalgpalli mängimist alustas Põlva Lootose naiskonnas. Alates aastast 2014 siirdus mängima Soome Pallokissat Kuopio võistkonda.
Eesti Jalgpalli Liit valis Signy Aarna 2010. aastal Naiste Meistriliiga aasta parimaks mängijaks ning 2011. ja 2015. aastal aasta parimaks naisjalgpalluriks.
Klubikarjäär.
Noorteklass.
Signy alustas jalgpallitreeninguid koos poistega Margus Mäe treeningugrupis. Ahja keskkoolis ja spordiklubis Sipelgas õpetaja ja treenerina tegutsenud Vaike Lauri juhendamisel osales ta koolinoorte maakondlikel ja vabariiklikel võistlustel. Jalgpalliklubi Lootos presidendile Indrek Käole silma jäänud tüdruk sai kutse Lootosesse 2003. aastal ning treener Kaido-Meinhard Kukli juhendamisel tegutsenud tüdrukute võistkonnas tegi Signy oma debüütmängu 17. mail 2003 kui Tartus Tamme staadioni kunstmuruväljakul mängiti kohaliku Tammeka vastu. 6. juunil mängiti sama vastasega Põlvas ning siis seisis Signy juba väravapostide vahel. Aastatel 2003–2008 osales Signy Lootose noortevõistkondade koosseisus Eesti meistrivõistlustel ja noorteturniiridel, mängides enamuse ajast väravavahina.
Eesti Noorte meistrivõistlused:
FC Lootos.
2008. aastal tegi Signy debüüdi Põlva FC Lootos naiskonnas, aidates esiliiga avavoorus, Lootospargis alistada Narva Transi. Järgmise viie hooaja jooksul esindas Signy FC Lootos naiskonda Eesti Meistrivõistlustel kokku 113 mängus, lüües 153 väravat.
Eesti naiste meistrivõistlused:
Pallokissat.
2013. aasta detsembris sõlmis Signy oma esimese lepingu välisklubiga, milleks oli põhjanaabrite Kuopio Pallokissat. Oma debüüthooajal 2014 osales Signy kokku 21 mängus, olles löödud 13 väravaga oma naiskonna resultatiivseim mängija. Naistenliiga finaalringi viiest mängust osales Signy neljas, mis kõik võideti. Ühtlasi saavutas Pallokissat kolmanda koha ja Signy oma karjääri esimese medali täiskasvanute arvestuses. 2015 aasta hooajal saavutas Pallokissat neljanda koha. Taas oli naiskonna resultatiivseimaks mängijaks Signy, kes seekord lõi 17 väravat. Hooaja lõpus pikendas Signy Pallokissatiga lepingut veel üheks hooajaks.
Åland United.
Hooaega 2018 alustas Signy uues klubis, sõlmides Ahvenamaa Åland Unitediga aastase lepingu. Avahooajal osales Signy uue klubi ridades kokku 23 mängus, lüües 13 väravat. Åland lõpetas tabeli alumises pooles ja võistkonnas toimusid suured muudatused. Hooaja 2019 eel sõlmis Signy Ålandiga uue lepingu, mis hoiab teda Ahvenamaal veel kaks hooaega. 2019 aasta hooaja saldoks jäi 23 meistrivõistluste- ja karikamängudes löödud 10 väravat, neist 9 karikasarjas. Hooaja lõpetas Åland United kolmanda kohaga.
Koondisekarjäär.
Debüüdi U16 noortekoondises tegi Signy 2005. aasta juulis Balti turniiri mängus Leedu vastu.
Debüüdi naiste A-koondises tegi Signy 24. aprillil 2009. Koduklubi poolt Lootospargis läbi viidud Balti turniiri avakohtumises Läti vastu vahetas ta 75. minutil, seisul 4:0 välja koondisele mängus kolm väravat löönud Ave Pajo. Koondisedebüüti tähistas Signy kohe väravaga, lüües palli 85. minutil lätlannade võrku, lõppseisuks 5:0.
Г

Г (г) on kirillitsa täht. 
Vene tähestiku 'г' (kursiivis "г") vaste eesti kirjas on g. Vene keeles hääldub tavaliselt helilise velaarklusiilina. Sõna lõpus hääldub helituna. Omadussõnalõppudes "-ого, -его" hääldub /v/-na.
Ukraina tähestiku г vaste eesti kirjas on h.
Г tuleneb kreeka tähest gamma.
Vermimine

 
Vermimine on kujutise metalli pinnale või sisse muljumine tugeva surve kaasabil. Vermitakse peamiselt münte, vermimise sünonüüm on müntimine.
Müntide valmistamiseks kasutatakse mitmesuguseid metallisulameid. Sobivast sulamist tehakse metallileht, millest stantsitakse välja ringikujulised münditoorikud. 
Müntide vermimine tähendabki seda, et mündi pinnale pressitakse etteantud kujundusega reljeef. Selleks tuleb kõigepealt valmistada tööriistad. Mündi kujunduse järgi valmistatakse esimesena ematempel, mille põhjal toodetakse töötemplid. Töötemplitega vermitakse masinate abil toorikutest mündid. Mündi massi ja diameetrit kontrollib vermimismasin automaatselt, lisaks tehakse pisteliselt müntide visuaalset kontrolli.
Lienzi ringkond

Lienzi ringkond (itaalia "Distretto di Lienz") on ringkond Austrias Tiroolis. See on ainus ringkond Ida-Tiroolis. Ringkond külgneb Pinzgauga (Salzburg) põhjas, Spittal an der Drau ja Hermagori ringkondadega (mõlemad Kärnten) idas, Venetoga (Itaalia) lõunas ja Lõuna-Tirooliga (Itaalia) läänes.
Ringkonna pindala on 2016,41 km², seal elas 1. jaanuaril 2012. aastal 49 568 inimest ja asustustihedus on 25 inimest / km². Ringkonna halduskeskus on Lienz.
1918. aastal okupeeris selle Itaalia armee. 1919. aastal eraldati Saint-Germaini rahuga Trento provints ja Lõuna-Tirool sellest, mis nüüd on Austria Tirooli liidumaa (need kolm üksust moodustasid vana Austria-Ungari Tirooli krahvkonna). Sellest ajast saati on Ida-Tirool eraldatud Põhja-Tiroolist umbes 5 km piirilõiguga Salzburgi liidumaa ja Lõuna-Tirooli vahel. Seega moodustab see Tirooli liidumaa eksklaavi sise-Austrias. See oli ka ainus tänapäevase Tirooli osa, mida pärast Teist maailmasõda ei okupeerinud Prantsusmaa, vaid see moodustas osa Briti tsoonist.
Haldusjaotus.
Ringkond jaguneb 33 vallaks "(Gemainde)":
Elanike arvult on suurim vald Lienz, pindalalt Matrei in Osttirol.
Tõstmine 1972. aasta suveolümpiamängudel

Tõstmine 1972. aasta suveolümpiamängudel toimus Münchenis.
Eestlastest osales Jaan Talts, kes võitis raskekaalus (90–110 kg) tõstmises kuldmedali.
Premier League'i hooaeg 2010–2011

2010–11 Premier League oli Inglismaa Premier League'i 19. hooaeg. Hooaeg algas 14. augustil 2010 ja pidi lõppema 11. mail 2011. Tiitlit kaitses Chelsea.
Meeskonnad.
Premier League'i hooaja 2009-2010 tulemuste põhjal lahkusid liigast Hull City, Portsmouth ja Burnley. Football League Championshipi hooaja 2009–10 põhjal pääsesid Premier League'i Newcastle United, West Bromwich Albion ja Blackpool.
Tulemused.
Seisuga 2. mai 2011
Hooaja statistika.
Parimad väravakütid.
"Viimati muudetud: 24. mail 2011"
Johan Remen Evensen

Johan Remen Evensen (sündinud 16. septembril 1985 Øksnesis) on endine Norra suusahüppaja. 
Maailma karikasarjas osales Evensen esimest korda 6. detsembril 2008 Trondheimis ja sai 10. koha. Nädal aega hiljem jõudis ta juba Pragelatos poodiumile, kui oli kolmas. Esimese võidu MK-sarjas sai Evensen 2010.–2011. aasta maailma karikasarja Vikersundi lennumäe etapil 12. veebruaril 2011, kui jagas MK-etapi kvalifikatsioonis esikohta Gregor Schlierenzaueriga.
Esimest korda osales Evensen suurvõistlusel 2009. aasta MM-il Liberecis, kui ta kuulus Norra võistkonda meeskonnavõistluses ja sai seal hõbemedali. Individuaalselt oli ta normaalmäel 27. ja suurel mäel 30.
2010. aasta taliolümpiamängudel Vancouveris sai ta meeskonnavõistluse pronksmedali. Individuaalselt oli ta suurel mäel 15. 2010. aasta suusalennu MM-il Planicas sai Evensen meeskonnavõistluses hõbemedali.
2011. aasta MM-il Oslos sai Evensen juba kolmanda järjestikuse meeskondliku hõbemedali. Individuaalselt oli ta väikesel mäel 46. ja suurel mäel 14.
Evenseni nimel on suusahüpete maailmarekord 246,5 meetrit, mille ta hüppas 11. veebruaril 2011 Vikersundi lennumäel.
Saavutused.
Maailma karikasarjas.
Johan Remen Evensen on osalenud 3. novembri 2011 seisuga 64 MK-etapil ja jõudnud esikolmikusse 6 korral, neist 1 etapi on ta võitnud: 12. veebruaril 2011 Norras Vikersundis 225 m mäel.
Ngũgĩ wa Thiong'o

Ngũgĩ wa Thiong'o (sünninimi James Ngugi; 5. jaanuar 1938 Kamirithu – 28. mai 2025) oli Keenia kirjanik. Ta on kirjutanud romaane, näidendeid, novelle, lastekirjandust ja kirjanduskriitikat. 
Ta oli rahvuselt kikuju. Algul kirjutas ta inglise keeles, kuid alates 1978. aastast kikuju ja suahiili keeles. Oma teoseid tõlkis ta ise inglise keelde.
Ta omandas kõrghariduse Makerere ülikoolis Kampalas. 
Tema esimene romaan "Weep Not, Child" ilmus 1964. aastal. 
1977. aastal vangistati ta poliitilise sõnumiga näidendi tõttu. Vangistuse ajal piinati teda ning ta kirjutas oma esimese kikujukeelse romaani "Caitaani mũtharaba-Inĩ" ("Kurat ristil") tualettpaberile. Pärast vabanemist oli ta sunnitud minema eksiili.
1992. aastal valiti ta New Yorgi Ülikooli kirjandusprofessoriks. 2004. aastal naasis ta Keeniasse, kuid teda ja tema naist rünnati ning ta oli sunnitud taas kodumaalt lahkuma.
2017. aastal peeti teda ennustusportaalides Nobeli kirjandusauhinnale kandideerijate seas favoriidiks.
Eesti keeles tema teoseid seni ilmunud ei ole.